ஆனால், தமிழில் இக்கீழ்திசை மரபு என்பது நவீன சிறுகதை உத்திகளில் மிகவும் குறைவாகவே வெளிப்பட்டு உள்ளது. அதாவது போர்ஹேவின் சிறுகதைகளில் tale எனப்படும் கதைகட்டுதல் என்பது முக்கியமானது. ஆனால் நவீன சிறுகதைகளில் யதார்த்த்தவாதமும், இயல்புவாதமும் ஓங்கியதால், கதைகட்டுதல்களை விட்டு நடப்பியல் சித்தரிப்புகளையும் சம்பவங்களையும் கொண்டு வரலாறு மற்றும் சமூக பதிவுகளான story எனப்படும் Hi-story சார்ந்த கதையாடல்களே ஆதிக்கம் வகிக்கத் துவங்கின. இன்புறுப் புனைவுகளைக் (பேண்டஸி வகை) கொண்ட கதைகளைவிட, நடப்பியலை முன்வைக்கும் சம்பவக்கூறுகளே கதைகளாயின. அவ்வகையில் மா. அரங்கநாதனின் கதைதளங்கள் இவ்விரண்டு தளங்களில் இயங்கினாலும். அதிகம் கதைகட்டுதல்(‘டேல்’)களைவிட தன்வரலாற்றுப் பதிவுகளான கதை(ஸ்டோரி)களைக் கொண்டவையாக உள்ளன எனலாம்.